Faktura

Faktura er et dokument som stadfester et salg mellom en selger og en kjøper. Fakturaen utstedes av selgeren, og kjøperen får i oppdrag å betale denne, og den er en dokumentasjon av kjøperens betalingsforpliktelse og selgerens tilgodehavende.

 Innhold i en faktura 
I Norge setter Skatteetaten følgende krav til fakturaer: Avsnittet 'Fakturering' i Skatteetatens websider om å 'Drive bedrift' - 'Bokføring og regnskap' - 'Inntekter' http://www.lovdata.no/for/sf/fd/td-20041201-1558-005.html#5-1-1 Bokføringsforskriften
 Hver faktura må være utstyrt med et unikt fakturanummer som selger ikke kan styre (krever bruk av ferdigprogrammert dataprogram eller ferdigtrykte blanketter).
 Faktura skal bokføres ved utsendelsen, senest en måned etter salget.
 Hvis det er nødvendig å korrigere et salgsdokument etter avsendelsen skal man utstede en kreditfaktura.
 Feil utfylte salgsdokument oppbevares, men merkes "makulert" eller "utgår" slik at nummerserien for salgsdokumentene er intakt og man ser hvilke salgsdokument som ikke skal regnskapsføres.
 Hver faktura må ha selgers organisasjonsnummer. Hvis selger er registrert i merverdiavgiftsmantallet skal det påføres bokstavene MVA etter organisasjonsnummeret
 Faktura skal ellers inneholde følgende om transaksjonen
 Dato for utstedelse.
 Angivelse av partene; selger (navn, adresse og organisasjonsnummer) og kjøper.
 Ytelsens art og omfang; varer og tjenester fakturaen omfatter.
 Tidspunkt og sted for levering av ytelsen.
 Pris; Beløp kunden skal betale 
 Forfallsdato for betaling.
 Eventuell merverdiavgift og andre avgifter knyttet til transaksjonen som kreves spesifisert i lov eller forskrift. Merverdiavgift skal angis i norske kroner.

En faktura bør inneholde:
 Størrelse på ev. purregebyr
 Størrelse på ev. rentesats hvis forfallsdato ikke overholdes
 Selgers bankkontonummer, eventuelt andre måter selger kan motta betalingen
 Selgers fulle kontaktinformasjon (telefon, telefaks, e-post og så videre

 Referanser 

Kategori:Regnskap
Kategori:Næringslivsdokumenter